tomron87/hebrew-wikipedia-sentences-corpus huggingface dataset:
מהמט אוקור (בטורקית: Mehmet Okur; נולד ב-26 במאי 1979 בילובה שבטורקיה) הוא כדורסלן עבר טורקי ששיחק במספר קבוצות בליגת ה-NBA ובנבחרת טורקיה.
גובהו של אוקור הוא 2.11 מטר והוא שיחק בעמדת הפאוור פורוורד/סנטר.
הוא נחשב לאחד מגדולי הכדורסלנים הטורקים בהיסטוריה בכלל, ובעשור הראשון של המאה ה-21 בפרט.
אוקור החל לשחק כדורסל מקצועני בהיותו בן 18, כאשר עלה לקבוצה הבוגרת של המועדון אויאק רנו.
לאחר עונה אחת חתם בקבוצת הצמרת טופאש בורסה, עימה זכה בכל שלושת התארים החשובים בטורקיה בעונת 1998/99: אליפות טורקיה, הגביע הטורקי וגביע הנשיאים.
עונה לאחר מכן, זכה שוב עם קבוצתו בדאבל בטורקיה (אליפות וגביע).
בשנת 2000 אוקור עבר לאפס פילזן, אף על פי שהיה אחד מהשחקנים המובילים של טופאש ופתח בקביעות בחמישייה.
בעונתו הראשונה במדי פילזן לא הצליחה הקבוצה להגיע להישגים משמעותיים בליגה ובאירופה.
אף על פי כן, בעונה שלאחר מכן הוא סייע לקבוצה לזכות באליפות טורקיה ובגביע הטורקי, וסיים את העונה עם ממוצעים גבוהים של 14.8 נקודות ו-7.5 ריבאונדים.
בשנת 2001 אוקור נרשם לדראפט ה-NBA, ונבחר במקום ה-38 הכללי על ידי דטרויט פיסטונס אך הצטרף אליה רק בסיומה של עונת 2001/02. הוא שיחק עבור דטרויט במשך שתי עונות, בהן עזר לקבוצה לזכות באליפות ליגת ה-NBA ב-2004, ובכך הפך לכדורסלן הטורקי הראשון שזוכה באליפות ה-NBA.
בעונת האליפות העמיד ממוצעים של 9.6 נקודות ו-7.5 ריבאונדים.
לאחר שהחליט שלא לחדש את חוזהו בדטרויט, אוקור חתם ביוטה ג'אז למשך שש עונות, תמורת סכום שהוערך ב-50 מיליון דולר.
בעונתו הראשונה ביוטה הוא שותף בכל 82 משחקי הקבוצה וב-25 מהם פתח בחמישייה.
הוא העמיד ממוצעים של כ-13 נקודות ו-7.5 ריבאונדים, אך למרות מספריו הגבוהים קבוצתו כשלה להעפיל למשחקי הפלייאוף.
בעונה שלאחר מכן, אוקור קלע 18 נקודות והוריד 9 ריבאונדים בממוצע למשחק, אך שוב לא סייע לקבוצתו להעפיל לפלייאוף.
בעונתו השלישית עזר ליוטה, יחד עם מספר שחקנים מובילים שצורפו לקבוצה, להפעיל למשחקי הפלייאוף לראשונה מזה זמן רב.
באותה עונה הוא נחשב לאחד משחקני המפתח של המועדון, ואף נבחר למשחק האולסטאר של ה-NBA.
בעונה הבאה אוקור שבר את שיא המועדון במספר השלשות שנקלעו בעונה בודדת, העמיד ממוצעים של 14.5 נקודות ו-7.2 ריבאונדים והעפיל עם קבוצתו לפלייאוף פעם נוספת.
בחצי הראשון של עונת 2008/09, אוקור שותף בכל משחקי הקבוצה, פרט לשלושה משחקים בהם הושבת עקב פציעה.
במרץ 2012 עבר ב יחד עם שון ויליאמס לפורטלנד טרייל בלייזרס תמורת ג'רלד וולאס.
הוא לא שותף בפורטלנד כלל, ובנובמבר 2012, עקב פציעות חוזרות, פרש ממשחק פעיל.
בשנת 1998, אוקור עזר לנבחרת טורקיה עד גיל 22 לסיים במקום השישי באליפות העולם.
אוקור חבר בנבחרת הלאומית של טורקיה משנת 1997. הוא הוביל את נבחרתו לזכייה במדליית הכסף באליפות אירופה 2001 ולשתי העפלות ראשונות בתולדותיה לאליפות העולם.
מהמט פאשא קפרולו (בטורקית: Köprülü Mehmed Paşa; 1578, אלבניה – 31 באוקטובר 1661, אדירנה) היה הווזיר הגדול של האימפריה העות'מאנית בימי הסולטאן מהמט הרביעי, משנת 1656 ועד מותו ב-1661.
משפחת קפרולו הייתה שושלת של וזירים גדולים שפעלה במאה ה-17. בשנים 1654–1655 שימש איפשירי מוסטפא פאשה כווזיר הגדול, אך הוצא להורג על ידי המורדים ובאישור הסולטן.
טורהאן חדיג'ה סולטאן, אמו ועוצרתו של מהמט הרביעי, מינתה את מהמט קפרולו לווזיר הגדול כדי שיציל את האימפריה העות'מאנית מהוונציאנים שהעמידו את הצי שלהם במצרי הדרדנלים.
הוא פעל להשבת ספר החוקים שחוקק סולימאן המפואר הקאנון-נמה.
כמו כן הוא שאף לצנטרליזציה של האימפריה, כלומר לשלטון של מושלים מטעם איסטנבול בפרובינציות.
הרפורמות של קפרולו הצליחו, ובשנת 1683 הפכה שוב האימפריה העות'מאנית לכוח מוביל באירופה ואיימה פעם נוספת על וינה.
בנו של מהמט קפרולו ויורשו בתפקיד הווזיר הגדול היה פאזל אהמט פאשא קפרולו.
עלי פאשא נולד במגדבורג שבפרוסיה בשם לודוויג קארל פרידריך דטרואה (Ludwig Karl Friedrich Detroit או Detroy), עזב את ביתו בגיל צעיר, נסע לשטחי האימפריה העות'מאנית, התאסלם ונשלח ללימודים באקדמיה הצבאית.
הוא קיבל מינוי לצבא העות'מאני וב-1853 השתתף במלחמת קרים.
ב-1865 קודם עלי פאשא לדרגת בריגדיר גנרל וזכה לתואר פאשא.
במהלך המלחמה העות'מאנית-רוסית פיקד על הכוחות העות'מאניים בגזרת בולגריה, והוחלף על ידי סולימאן חוסני פאשא.
בהמשך, מונה מהמט עלי פאשא לאחד משלושת נציגי האימפריה העות'מאנית לקונגרס ברלין.
לאחר מכן נשלח לפקד על הכוחות באזור אלבניה של ימינו, שם ב-7 בספטמבר 1878 בעיר דאקוביצה, נרצח בלינץ' שביצעו מתקוממים.
מהמט עלי הוא הסבא רבא של המשורר והמחזאי הטורקי הנודע נאזים חכמת.
מהמט טופאל (בטורקית: Mehmet Topal; נולד ב-3 במרץ 1986 במטאליה, טורקיה) הוא כדורגלן עבר טורקי ששיחק בעמדת הקשר האחורי.
טופאל שיחק רוב הקריירה בפנרבחצ'ה.
בעונתו הראשונה בגלאטסראיי טופאל שיחק 11 משחקים בלבד.
הודות לפציעתו של השוודי הבינלאומי, טוביאס לינדרות', ניתנה לטופאל ההזדמנות להיות בהרכב הפותח.
באפריל 2008, טופאל האריך את חוזהו לחמש שנים נוספות, כאשר הוא רושם לו 26 הופעות במהלך עונת 2007-08 כדי לעזור לקבוצתו לזכות באליפות הליגה הטורקית.
בחלון ההעברות של עונת 2008 הייתה התעניינות מצד הקבוצה האנגלית, אברטון, עם המאמן דאז דייוויד מויס להביאו לשורותיו, אך טופאל החליט להישאר אצל הטורקים.
בעונות הבאות טופאל רשם 22 משחקים בממוצע, אך במקביל היה צריך להתמודד עם פציעה בעונת 2009-10.
ב-12 במאי 2010 טופאל חתם על חוזה בקבוצה הספרדית, ולנסיה, בעבור חמישה וחצי מיליון יורו.
ב-14 בספטמבר, ערך טופאל את הופעת הבכורה שלו בניצחון 0-4 על בורסאספור במסגרת ליגת האלופות.
טופאל הבקיע את השער הראשון שלו במדי ה"עטלפים" נגד ספורטינג חיחון בניצחון 0-2 בסוף ספטמבר 2010. ב-17 בפברואר 2012, הבקיע את אחד מהשערים הכי יפים של עונת 2011-12 במסגרת הליגה האירופית.
הוא שותף בשישה משחקים כדי לעזור לקבוצתו להגיע עד לשלב חצי הגמר של אותו קמפיין.
ב-1 ביולי 2012, שב טופאל לליגה הטורקית, הפעם לפנרבחצ'ה בעבור סכום של כארבעה וחצי מיליון יורו.
ב-26 באוגוסט 2019 חתם באיסטנבול בשאקשהיר לשנתיים.
ב-19 ביולי 2022 הודיע על פרישה ממשחק פעיל.
מיד לאחר הופעתו הראשונה במדי הנבחרת, טופאל נבחר על ידי מאמן הנבחרת באותם זמנים, פתיח טרים, לסגל של נבחרת טורקיה ליורו 2008.
טופאל מכונה "העכביש", הודות ליכולת שלו להשתמש ברגליו הארוכות כדי לזכות באיבודי כדור.
מהמט גיונסור (בטורקית: Mehmet Günsür; נולד ב-8 במאי 1975) הוא שחקן טורקי.
גיונסור עבד קודם כברמן ואז כדוגמן לפני שהפך לשחקן.
הוא סיים את הלימודים בתיכון האיטלקי באיסטנבול.
מאז תחילת דרכו, הוא שיחק בסרטים טורקים, איטלקים ואמריקאים.
הוא ידוע בעיקר בשל השתתפותו בסרטים "Anlat İstanbul" "O Şimdi Asker" ו-"Hamam".
הוא זכה בפרסים רבים לאורך הקריירה שלו, ביניהם בפרס השחקן המבטיח ביותר בפסטיבל הסרטים הבינלאומי של אנקרה עבור הסרט "Hamam".
מהמט גיונסור נשוי לבמאית הדוקומנטרית קתרינה מונגיו מאז 2006. לזוג שלושה ילדים בשם עלי, מאיה וקלואי.
ר' מהלל העדני (27 בדצמבר 1883, כ"ח בכסלו תרמ"ד - 9 באוקטובר 1950, כ"ח בתשרי תשי"א) היה איש עסקים, פעיל ציוני, סופר עברי ופרשן מקרא.
מהדמויות הבולטות ביהדות עדן בתחילת המאה העשרים.
לאחר עלייתו לארץ ישראל ב-1930 יזם מפעלי תעשייה זעירה בתל אביב, וחיבר חיבורים רבים בעברית.
מהלל העדני נולד בשם שלום מהלא בן יעקב בעיר עדן,בעת שהייתה קולוניה בריטית (כיום בתימן), בשנת 1883 לאביו ר' שלום ולאמו אסתר.
משפחתו הייתה בקשרי נישואין עם משפחת משה - בנין, מראשי יהדות עדן.
בילדותו למד בתלמוד תורה מקומי, עם מורי נערץ שהשריש בתלמידיו חיבה מיוחדת לתנ"ך.
כשגדל עסק בתעשייה זעירה, וייסד בעדן מפעלים קטנים לקרח ולייצור סיגריות.
הוא היה לדמות בולטת בקרב יהדות עדן ומראשי אגודת הצדקה "סוכת שלום" שסייעה לעניי הקהילה.
הוא שיחק תפקיד מרכזי בחיזוק קשרי הקהילה לקרנות הלאומיות, למוסדות הציוניים וליישוב היהודי בארץ ישראל, ובהקמת מוסדות חינוך עבריים-מודרניים בקהילה.
בשנת 1912 היה ממייסדי "הוועד העברי" של עדן, שנוסד כדי להפיץ את ידיעת העברית בקרב הקהילה היהודית המקומית וניהל אולם קריאה וספרייה עברית ברחוב הראשי של העיר.
פעל רבות גם כדי לסייע לפליטים יהודים שהגיעו לעדן מאזורים אחרים בתימן, עקב גזירות ורדיפות.
עוד בשבתו בעדן הוא שלח את ילדיו לארץ ישראל להתחנך בגימנסיה העברית.
בשנים 1895 ו-1903 הוא ביקר בארץ ישראל ובשנת 1930 עלה עם משפחתו לארץ ישראל והתיישב בתל אביב, בקרבת כיכר דיזנגוף וכאן קיבל את כינויו "מהלל העדני".
הוא היה מהראשונים לייסד תעשייה זעירה בתל אביב ולאחר עלייתו ייסד את מפעל "עונג" למשקאות קלים בעיר ולאחר מכן את מפעל הסריגה "שריון" ברמת גן.
היה פעיל גם ברכישת קרקעות להתיישבות יהודית.
בשנת 1937 הקים בית מהלא, בתכנון האדריכל רפאל מגידוביץ' בכיכר צינה דיזנגוף בתל אביב.
העדני היה נשוי לבתו של יהודה, אחיו של בנין משה, שהיה נשיא קהילת עדן.
הוא היה אב לשבעה ילדים וגידל את כולם ברוח עברית-לאומית.
בנו הבכור, , סיים בהצטיינות את גימנסיה הרצליה, למד רוקחות בשווייץ, התנדב לצבא הבריטי במהלך מלחמת העולם השנייה, ונפטר ממחלה מעט לאחר שחרורו בשנת 1942.
מגיל צעיר מהלל העדני קרא בשקיקה ספרות ורכש באופן אוטודידקטי השכלה יהודית וכללית רחבה.
במהלך חייו הוא חיבר עשרות חיבורים, בהם ספרי פרשנות למרבית ספרי התנ"ך, נובלה פילוסופית בשם "רעיון רוח", ספר פרשנות ל"אורות הקודש" של הרב קוק ועוד.
במהלך חייו הספיק להוציא לאור את ספרו "אור החוזר" (1940), ספר פרשנות למגילת קהלת, ואת הכרך הראשון (מתוך שלושה) של ספרו "בין עדן לתימן" (1947), המתאר בצורה ציורית ומעמיקה את עדן, הווי החיים בה, קהילתה היהודית ותרבותה.
החל משנת 1988 הוצאו לאור חיבוריו האחרים של מהלל המעדני בעריכתו של פרופ' יוסף טובי.
עד כה הוצאו לאור שני הכרכים הנוספים של הספר "בין עדן לתימן" (1989-1990), וכן חיבורי הפרשנות של העדני לספר איוב (1993), לשיר השירים, משלי וקהלת (1996) ולתהילים, פרקי אבות, מגילת רות, איכה ומגילת אסתר (1998).
כמו כן הוצאו לאור חיבוריו "הנפש החיה" ו"חכמת הקודש" (2001) על הנפש ביהדות, ו"פרקי מקרא" (2003), קובץ דרשות על התנ"ך.
בין עדן ותימן: אנשי מדות (כרך א'), מבוא מאת דב שטוק, תל אביב : עם עובד, 1947. (הספר באתר אוצר החכמה)
בין עדן ותימן: בית הלל-בית נשיא (כרך ב'), בעריכת יוסף טובי, תל אביב: אפיקים, תש"ן - 1989.
כרך ג': בין עדן ותימן: הווי חיים, עדן וסביבותיה, תשנ"א - 1990. (הספר באתר אוצר החכמה)
פירוש לספר איוב, בעריכת יוסף טובי, תל אביב: אפיקים, תשנ"ג - 1993. (הספר באתר אוצר החכמה)
פירוש לספרי שיר השירים, משלי, קהלת, בעריכת יוסף טובי, תל אביב: אפיקים, 1996. (הספר באתר אוצר החכמה)
פירוש לספרי תהלים, פרקי אבות, רות, איכה, אסתר, בעריכת יוסף טובי, תל אביב: אפיקים, 1997. (הספר באתר אוצר החכמה)
הנפש החיה; חכמת קודש, בעריכת יוסף טובי, תל אביב: אפיקים, תשס"א - 2001. (הספר באתר אוצר החכמה)
פרקי מקרא, בעריכת יוסף טובי, תל אביב: אפיקים, תשס"ד - 2003. (הספר באתר אוצר החכמה)
רחוב בעיר תל אביב - נקרא על שמו.
מהללאל הוא הספר השני בסדרת "ממלכה במבחן", סדרת ספרי הרפתקאות מסוגת מותחן פוליטי, שנכתבה על ידי הסופרת מיה קינן, והתפרסמה בעיקר בציבור החרדי והדתי.
הספר יצא לאור בשנת 2011.
הספר "מהללאל" מתחיל כחמש שנים לאחר סיום הספר "איסתרק" ומתאר שכוזר נחלקת לשני חלקים תחת שלטונם של המלכים איסתרק ויוסף דיאלידאן, כששטחיו של איסתרק מכונים על ידי אויביה "כוזר האחרת" או "כוזר הישנה", ובפי תושביה "כוזר האמיתית" או "כוזר האחת"; ואילו שטחיו של דיאלידאן מכונים "כוזר החדשה".
מלחמת אחים עקובה מדם מתחוללת בין הצדדים.
הספר עוקב אחרי מהללאל, צעיר אסופי, עוזר יערן, המתגורר ברכס האנשוג שבתחומי כוזר הישנה.
שם גדל כבן מאומץ על ידי משה דמלאן, יערן מרכס האנשוג, שנקרא בשם 'אבא הגדול', ולצד חברו הטוב, בחור צעיר בשם אליהו, שם הכיר את 'הרב של הכבשים' שמתברר שהוא האלכימאי המפורסם טבאל זאקאל, ואת גאלן מבריח הגבול לו עוזר, וללא ידיעתו מסייע למלך כוזר החדשה.
חברו אליהו שנאמנותו נתונה למלך כוזר האמיתית, מפציר בו לנסות לתקן את העוול שעשה אך מהללאל מתעצל ומחליט לא לעשות דבר, החלטה שעליה הוא עתיד להתחרט.
באותו הזמן בארמון המלוכה של כוזר האמיתית, נרשם הישג היסטורי, כאשר נחתמת הפסקת אש בין המלך איסתרק לברכיהו דיאלידאן, בנו ומיופה כוחו של יוסף דיאלידאן מלך כוזר החדשה, שעל פיו עובר רכס האנשוג לשטח כוזר החדשה.
מהללאל ההולך בדרכו של חברו היחיד מנסה אף הוא לחצות את הגבול, אך בשל דמיון חיצוני נחשד מהללאל כמיכאל, אחיו הצעיר של איסתרק שיצא לבבל, ובעקבות כך מתנהל אחריו לאורך כל הספר מרדף ממשלתי.
(על פי המסופר בספר יוזבד ניתנה גם עותק של כל הנוסחה לאביר הפרוש)
מטרתו של יוסף דיאלידאן בחיפושיו אחריה היא להשתמש בה ככלי נשק רב עוצמה שישבור את מאזן הכוחות שנוצר בין הממלכות.
כמובן שהוא לא בוחל באמצעים שיביאו אותו לכך, גם לא במחיר חיי נישואים כפויים על בנו הצעיר, שלוואן דיאלידיאן, לבתו של דוד סאנאפל, שהיה אלכימאי נודע והיה בין יוצריה הראשונים של האבקה.
אך מציע לו יוסף עסקה: שחרורו וחייו של פילאק ואנילאן שהסגיר את עצמו למענו וחייו של חברו אביי (אליהו) שנתפס בידי יוסף, תמורת חדירתו של מהללאל לתחומיה של כוזר הישנה תוך התחזות לנסיך מיכאל, והתנקשות באיסתרק.
לאחר שמהללאל מסכים ויוצא לדרכו, בוגד באמונו המלך, ומוציא להורג את אביי, על ידי חניקה למוות בידיו.
שלוואן שרואה זאת הולך ומשחרר את חברו לשעבר פילאק, ובכך מצילו ממוות בטוח.
בד בבד מצליח שלוואן להשיג את שלושת התיליונים שעליהם חרוטה הנוסחה ליצור האבקה השחורה, אותה אביו ציווה עליו להשיג, אך לאחר שרואה את רשעתו של אביו, מחליט להסתיר מאביו את העובדה שגילה את הנוסחה, ולהשאיר את התיליונים בידיו.
מהללאל מסכים רק למראית עין להתחזות לנסיך מיכאל, כדי למשוך זמן, ובדרך לכוזר פוגש את שלוואן שמחזיר לו את התיליון שלו, לא לפני שיצר העתק.
מהללאל מגיע לכוזר ומשחק את משחקו כמיכאל, אך כאשר הוא רואה שהחבל מתהדק סביבו, הוא הולך ומסגיר עצמו לידי הנסיך יקוואל.
מיד לאחר מכן מהללאל מאבד את הכרתו ונכלא.
ולבסוף למול עמוד התלייה, מעניק לו המלך איסתרק חנינה, כאשר מתבררות כוונותיו וכן העובדה שהוא בנו של בסטיאן מקאן, שר המלחמה של כוזר האמיתית - דודו של הנסיך מיכאל.
מהמדואו איסופו הוא פוליטיקאי ניז'רי אשר שימש כנשיא המדינה בין אפריל 2011 ל-2 באפריל 2021.
איסופו כיהן כראש הממשלה בשנים 1993–1994 ונשיא האספה הלאומית בשנים 1995–1996. הוא הוביל את המפלגה הסוציאל-דמוקרטית במדינה מהיווסדה בשנת 1990 ועד היבחרו לנשיאות.
הוא התמודד לכל מערכות הבחירות לנשיאות מאז שנת 1993. הוא היה גם ראש האופוזיציה בשנים 1999–2010.
איסופו נולד במזרח ניז'ר בתקופת השלטון הצרפתי.
הוא למד הנדסה, ואף ניהל את כל המכרות במדינה בשנים 1980–1985. בפברואר 1993 נבחר לראשונה לפרלמנט הניז'רי ומפלגתו הצטרפה לממשלה.
באותה השנה איסופו התמודד לראשונה לנשיאות והגיע למקום השלישי עם כ-15.92% מהקולות.
הנשיא שנבחר בסופו של דבר מינה את איסופו לראש הממשלה באפריל.
איסופו התפטר כשנה וחצי בתפקיד כתוצאה מצו נשיאותי שהחליש את כוחו.
התפטרותו הובילה לבחירות חדשות שהתקיימו בשנת 1995. לאחר הבחירות הוא התמנה לנשיא הפרלמנט.
מתחים בין הפרלמנט בהובלת איסופו לבין הנשיא הובילו למצב של קיפאון פוליטי במדינה.
מתיחות זו הובילה בסופו של דבר להדחת הנשיא ואף להפיכה צבאית ב-27 בינואר 1996. איסופו נעצר ושהה במעצר בית כשלושה חודשים.
בבחירות לנשיאות השנויות במחלוקת שהתקיימו ב-7 ביולי 1996, איסופו הגיע למקום הרביעי עם כ-7.6% מהקולות.
בזמן הבחירות איסופו היה נתון שוב במעצר בית ושוחרר רק ב-12 באוגוסט.
לאחר מהומות פרו-דמוקרטיות, נעצר איסופו שוב ב-11 בינואר 1997, מעצר שנמשך כשבוע וחצי.
באפריל 1999 התרחשה הפיכה צבאית שנייה, ובאוקטובר התקיימו בחירות נוספות לנשיאות שבהן איסופו הגיע למקום השני עם כ-22.79% מהקולות.
הוא התמודד בסיבוב שני והפסיד עם כ-40.11% מהקולות.
בנובמבר 1999 שב איסופו לפרלמנט.
בבחירות לנשיאות שהתקיימו בשנת 2004 הוא שוב הגיע למקום השני עם כ-24.6% מהקולות, והפסיד בסיבוב השני עם כ-34.47%.
בשנת 2009 האופוזיציה בהובלתו של איסופו התנגדה לניסיון הנשיא לשנות את החוקה, כך שתאפשר לו להתמודד שוב ושוב לנשיאות ללא הגבלת זמן.
המחאות הרבות בהובלתו של איסופו גרמו למשבר פוליטי חמור למעצרו של איסופו.
בסופו של דבר, השינוי החוקתי התקבל במשאל עם למרות התנגדות האופוזיציה.
בפברואר 2010 התקיימה הפיכה צבאית שלישית והוכרז על בחירות חדשות שיתקיימו בתחילת 2011. בבחירות אלו ניצח בסיבוב השני והושבע לתפקיד באפריל.
בפברואר 2016 נבחר שוב לתפקיד לקדנציה נוספת בת חמש שנים.
עם תום הקדנציה ב-2021, הוחלף בידי מוחמד בזום, שהיה אחד השרים הבכירים בממשלתו (החוקה הניז'רית מגבילה את כהונת הנשיא לשתי קדנציות רצופות ולכן איסופו לא התמודד בבחירות הכלליות).
זו הפעם הראשונה בהיסטוריה של ניז'ר שחילופי שלטון התבצעו בצורה דמוקרטית מאז זכתה לעצמאות ב-1960.
מהליה בורקמאר , המוכרת בשם הבמה מהליה , היא זמרת-יוצרת ושחקנית אנגלייה.
מהליה נולדה בסיסטון שבמחוז לסטרשייר שב ב-1 במאי 1998.
ב-10 ביולי 2012, הוציאה את המיני-אלבום הראשון שלה, Head Space.
ב-11 בדצמבר 2015, הוציאה את המיני-אלבום השני שלה, Never Change.
ב-2016, שיחקה בסרט הקולנוע הבריטי Brotherhood בתפקיד תיאה.
ב-16 בדצמבר 2016, הוציאה את אלבום המוזיקה הראשון שלה, Diary Of Me.
ב-21 בספטמבר 2018, הוציאה את המיני-אלבום השלישי שלה, Seasons.
ב-2019, הייתה מועמדת לקטגוריית פרס המבקרים של פרסי המוזיקה הבריטית.
ב-6 בספטמבר 2019, הוציאה את אלבום המוזיקה השני שלה, Love and Compromise.
בין השירים באלבום, נמצאים הסינגלים "Do Not Disturb", "Simmer" (בשיתוף פעולה עם בורנה בוי) ו-"What You Did" (בשיתוף פעולה עם אלה מאי).
ב-2020, הייתה מעומדת לקטגוריית זמרת בריטית של פרסי המוזיקה הבריטית.
ב-1 במאי 2020, הוציאה את המיני-אלבום הרביעי שלה, Isolation Tapes.
שנהפרסקטגוריהתוצאהמקור2024פרס המוזיקה הבריטיתאמן ה-R&B הטוב ביותרהאמן החדש הטוב ביותר
מהמט ג'נגיז אוז , הידוע גם בשם ד"ר אוז, הוא אישיות טלוויזיה סופר, ומנתח לב אמריקני-טורקי, וכמו גם פרופסור אמריטוס באוניברסיטת קולומביה, ומגיש תוכנית הטלוויזיה האמריקנית הפופולרית "ד"ר אוז".
אוז הוא בנם של מהגרים טורקים אשר נולד בקליבלנד, אוהיו וגדל בעיר וילמינגטון שבמדינת דלאוור, ולמד באוניברסיטת הרווארד ובאוניברסיטת פנסילבניה.
יש לו אזרחות כפולה אמריקנית וטורקית.
הוא שירת בצבא טורקיה במהלך שנות ה-80 במשך 60 ימי שירות חובה אשר חלים על כל מי שמחזיק באזרחות טורקית אשר גר במדינות זרות, כתנאי על מנת לשמור על אזרחותו הטורקית.
ב-1986 החל את התמחותו בכירורגיה במרכז הרפואי ארווינג של אוניברסיטת קולומביה.
בשנת 2001 הפך אוז לפרופסור בתחום הכירורגיה באוניברסיטת קולומביה, וב-2018 הפך לפרופסור אמריטוס.
בשנת 2003 אופרה ווינפרי הייתה האורחת הראשונה בתוכנית "Second Opinion" בערוץ דיסקברי אותה הוא הנחה.
כמו כן, הוא היה אורח קבוע בתוכנית המופע של אופרה וינפרי.
בין השנים 2009 ל-2022 שודרה תוכניתו "המופע של ד"ר אוז" אשר הייתה תוכנית טלוויזיה יומית בה שיתף את דעותיו והצעותיו כרופא לקהל הצופים.
תוכניתו הופקה על ידי החברה של וינפרי הארפו הפקות.
משום שאוז קידם לאורך השנים רפואה אלטרנטיבית, ריפוי באמונה ואמונות על-טבעיות שונות, הוא ספג בשל כך ביקורת בכתבי עת רפואיים שונים ומרופאים שונים.
בבחירות האמצע בשנת 2022 אוז היה מועמד מטעם המפלגה הרפובליקנית מטעם מדינת פנסילבניה לסנאט האמריקאי.
הוא היה בכך המועמד לסנאט המוסלמי הראשון בהיסטוריה של ארצות הברית מטעם אחת משתי המפלגות הגדולות.
אוז הפסיד לבסוף בבחירות למועמד הדמוקרטי ג'ון פטרמן אשר היה סגן מושל פנסילבניה.
בנובמבר 2024 לאחר ניצחונו של דונלד טראמפ בבחירות לנשיאות ארצות הברית הכריז הנשיא הנבחר על מועמדותו של אוז לתפקיד מנהל המרכזים לשירותי מדיקר ומדיקייד (CMS).
מחמט אאורליו (בטורקית: Mehmet Aurelio; נולד ב-15 בדצמבר 1977) הוא כדורגלן עבר ברזילאי בעל אזרחות טורקית ששיחק בעמדת הקשר.
אאורליו נולד בברזיל בשם מרקו אאורליו בריטו דוס פראזרס (בפורטוגזית: Marco Aurélio Brito dos Prazere).
אאורליו התחיל לשחק כדורגל בקבוצת הנוער של באנגו ובגיל 18 חתם בפלמנגו.
בשנת חתם באולריה וכעבור חצי שנה חתם בטרבזונספור מליגת העל הטורקית.
ב-10 באוגוסט ערך את הופעת הבכורה שלו בקבוצה בניצחון 1-2 נגד בשיקטש.
כעבור שבועיים הבקיע את שער הבכורה שלו בקבוצה בניצחון 0–5 נגד בורסאספור, במשחק בו גם הוסיף בישול.
בקיץ חתם בפנרבחצ'ה במדיה שיחק 5 עונות.
אאורליו זכה עם המועדון ב-3 אליפויות ואף היה שותף להישג השיא של המועדון בליגת האלופות כאשר הגיע לרבע הגמר בו הודחה פנרבחצ'ה על ידי צ'לסי.
במשחק הראשון נגד צ'לסי בישל את השער הראשון בדרך לניצחון 1-2, אך בעקבות הפסד 0–2 בגומלין הודחה פנרבחצ'ה.
בקיץ חתם בריאל בטיס מהלה ליגה.
בסוף אפריל נפצע בברכו וחזר לשחק רק כעבור כחצי שנה, לאחר שהקבוצה ירדה לליגה הספרדית השנייה.
אאורליו היה שותף לחזרה של המועדון לליגה הראשונה אחרי עונה אחת.
בקיץ חזר לטורקיה וחתם בבשיקטש במדיה שיחק שנתיים וחצי, עמה זכה בגביע הטורקי בעונתו הראשונה.
ב-1 במרץ 2013 חזר לברזיל וחתם באולריה במדיה שיחק שנתיים.
לאחר פרישתו שימש כעוזר מאמן בקבוצות שונות, ואף שימש כמאמן זמני בגזטפה.
ביולי אאורליו קיבל אזרחות טורקית ושינה את שמו ל"מחמט".
ב-16 באוגוסט ערך את הופעת הבכורה שלו בנבחרת טורקיה בניצחון 0–1 נגד והפך למתאזרח הראשון בתולדות הנבחרת.
ב-12 בספטמבר 2007 הבקיע את שער הבכורה שלו בנבחרת במשחק נגד .
אאורליו זומן לסגל הנבחרת לקראת יורו 2008 והיה שותף להגעה שלה למקום השלישי, הישג השיא של הנבחרת.
ליגת העל הטורקית: , ,
מהמט עבדול חלים פאשה (בטורקית: Mehmet Abdülhalim Paşa; 15 ביולי 1831 – 4 ביוני 1894) היה הווזיר הגדול בממשלת האימפריה העות'מאנית.
מהמט עבדול חלים נולד ב-1830 בקהיר, והיה אחד משבעת בניו של מוחמד עלי פאשה, המושל העות'מאני של מצרים.
הוא היה ידוע גם כנסיך מהמט עבדול חלים בשל שייכותו לשושלת מוחמד עלי.
למרות שהיה יורשו של מושל מצרים, התיישב באיסטנבול בעקבות שינוי במערכת הירושה.
הוא כיהן כווזיר הגדול וכשר בממשלת האימפריה העות'מאנית באיסטנבול, ותמך בהדחתו של הסולטאן אבדילאזיז ובעלייתו של מוראט החמישי לכס המלוכה.
בנוסף, היה מלחין ומוזיקאי, שהקליט יצירות מוזיקה טורקית קלאסית בתווים מערביים.
כמו כן, היה אביהם של הווזיר הגדול העות'מאני סעיד חלים פאשה ושל עבאס חלים פאשה.
הוא נפטר באיסטנבול בשנת 1894.
מהנדס הוא אדם העוסק בהנדסה.
תפקיד המהנדס הוא ליישם את ההתקדמות המדעית והטכנולוגית שהושגה על ידי אנשי מדע ומחקר.
המהנדס בדרך כלל מאפיין את הבעיה שלפתרונה הוא נצרך, כולל הצרכים והמגבלות, ועל סמך הידע והניסיון שלו נותן פתרון תכנוני סביר, אך לאו דווקא אופטימלי, לבעיה זו.
התואר מהנדס הוא תואר אקדמי.
בשונה מהחוקר המדעי, המהנדס מתבסס לא רק על ידע מתמטי ומדעי, אלא גם על ידע אמפירי בתחומו, על כללי אצבע ועל פרקטיקות מקובלות, כדי למצוא פתרון שהוא נכון וגם כלכלי.
מלבד נכונות הפתרון לבעיה, המהנדס עשוי להתחשב במאפיינים שונים של הפתרון, כגון עלויות ייצור ואחזקה.
כך למשל, אם הכימאי ינסה למצוא נוסחה לחומר שייתן תכונות מסוימות, ויסנתז אותו במיליגרמים במעבדה, מהנדס כימיה עשוי לנסות למצוא דרך לייצר כמות גדולה של אותו החומר בצורה כלכלית במפעל.
במדינת ישראל, מהנדס הוא אדם שעומד בתנאים הבאים:
למד במוסד אקדמי לתואר ארבע שנתי בהנדסה (.B.Sc) או מקביל (כגון .B.Tech), והוסמך כבוגר למדעי ההנדסה באחת הדיסציפלינות המדעיות הרלוונטיות.
פרטיו נרשמו וצוינו ברשם המהנדסים והאדריכלים, בהתאם לחוק המהנדסים והאדריכלים, תשי"ח–1958 ותקנותיו.
בתחומים מסוימים כמו קונסטרוקציה ומעליות, יש גם צורך בבחינות מיוחדות ורישום בפנקס המהנדסים כדי לעבוד בתחום מבחינה חוקית.
המוסד העיקרי, ובמשך שנים רבות היחיד, להכשרת מהנדסים בישראל הוא הטכניון.
חוק המהנדסים והאדריכלים מייחד את השימוש בתואר "מהנדס" רק למי שרשום בפנקס המהנדסים והאדריכלים, או זכאי להיות רשום בו.
לרישום בפנקס זה זכאי מי שסיים לימודים במוסד להשכלה גבוהה באחד מענפי ההנדסה או האדריכלות.
כאשר התואר "מהנדס" הוא חלק מתיאור תפקיד, רשאי גם הנדסאי או טכנאי מוסמך, הממלא תפקיד זה, להשתמש בתיאור התפקיד, תוך ציון היותו "הנדסאי" או "טכנאי מוסמך".
דוגמה: כרטיס ביקור שעליו נכתב: ישראל ישראלי, הנדסאי, מהנדס ראשי, פיתוח מהיר בע"מ.
מהנדס מכונות הוא מהנדס העוסק בהנדסת מכונות.
זהו עיסוק במגוון רחב של נושאים כגון: קונסטרוקציות מתכת ומוצרי עיבוד שבבי, תכנון ותחזוקה של מנועים, משאבות, ומדחסים, תכנון ותחזוקה של מערכות הידראוליות ופניאומטיות.
הכשרתו של מהנדס מכונות כוללת בנוסף למקצועות המדעים התשתיתיים התמחויות בתחומים: חוזק חומרים, סטטיקה, דינמיקה, מכניקת הזורמים, מעבר חום, אוטומציה ובקרה, מכטרוניקה ורובוטיקה.
בעבודתו משתמש מהנדס המכונות במדעי ההנדסה השונים, במחשבים, במעבדות ובאמצעי ייצור שונים.
בנוסף למדעים הכלליים, מדעי ההנדסה המיושמים בהנדסת מכונות כוללים את מכניקת המוצק, מכניקת הזורמים, תרמודינמיקה ומעבר חום, תורת הבקרה ושיטות חישוביות שונות.
בנוסף, צריך מהנדס המכונות להכיר את הרקע המאפיין את המערכת בה הוא עוסק.
בשנת 1817, האקדמיה הצבאית וסט פוינט בארצות הברית הייתה הראשונה שהציעה השכלה הנדסית.
בישראל נערכים לימודי הנדסת מכונות בשמונה מוסדות להשכלה גבוהה: הטכניון, אוניברסיטת תל אביב, אוניברסיטת בן-גוריון בנגב, המכללה האקדמית להנדסה סמי שמעון, אפקה - המכללה האקדמית להנדסה בתל אביב, אוניברסיטת אריאל, המכללה האקדמית להנדסה אורט בראודה בכרמיאל והמכללה האקדמית להנדסה ירושלים.
אגודות מקצועיות של מהנדסי מכונות
אגודה מקצועית של מהנדסי המכונות בבריטניה הוקמה בשנת 1847 שנים רבות לאחר הקמת אגודה מקצועית של המהנדסים האזרחיים בבריטניה בשנת 1818. בארצות הברית הוקמה האגודה המקצועית של מהנדסי המכונות בשנת 1880 כאשר הקדימו אותה האגודות המקצועיות של המהנדסים האזרחיים בשנת 1852 ואגודה מקצועית של מהנדסי מכרות ומטלורגיה בשנת 1871.
המוטו של אגודת מהנדסי המכונות בישראל: "מהנדסי המכונות מניעים את גלגלי המילניום השלישי".
מהנדס תעשייה וניהול הוא מהנדס העוסק במיטוב של מערכות ותהליכים המשלבים טכנולוגיה ואנשים.
מהגדרתו, מהנדס תעשייה וניהול משלב דיסציפלינות מתחום המדעים המדויקים, מדעי הניהול ומדעי ההתנהגות.
הכשרת מהנדס תעשייה וניהול כוללת :
מקצועות תשתית מדעיים: מתמטיקה, פיזיקה, כימיה.
מקצועות תשתית טכנולוגיים כגון: תרמודינמיקה, חוזק חומרים, מבוא להנדסת חשמל, שרטוט.
שיטות כמותיות כגון: חקר ביצועים, סטטיסטיקה, תורת התורים, תכנון ופיקוח ייצור.
בראשיתו המקצוע נקרא "מהנדס ייצור", התפתח כהתמחות של מהנדס מכונות ועסק בעיקר בשיפור תפוקה של פסי ייצור.
בעשרים השנים האחרונות של המאה העשרים,
ההכשרה ותחומי העיסוק של מהנדס תעשייה וניהול מדגישים יותר את תחום יישומי מחשב ומערכות מידע, ניהול מוצר, ניתוח מערכות, ישומי ERP ועוד.
בישראל נערכים לימודי הנדסת תעשייה וניהול במוסדות: הטכניון, אוניברסיטת תל אביב, אוניברסיטת בן-גוריון בנגב, אוניברסיטת אריאל, האוניברסיטה הפתוחה וכן במכללות אחדות להנדסה.
מהנדס עיר או מהנדס רשות מקומית הוא תפקיד ברשות מקומית.
בישראל, תפקיד מהנדס העיר שואב את סמכותו מחוק הרשויות המקומיות (מהנדס רשות מקומית), התשנ"ב-1991. את התפקיד מאייש לרוב אדם שבמקצועו הוא אדריכל ומתכנן ערים, אולם בישראל מהנדסי עיר רבים הם גם מהנדסים אזרחיים.
מהנדס הרשות המקומית הוא הסמכות המקצועית בתחום תפקידיו, שבו נכללים:
תכנון העיר - כמעט אף פעם לא נעשה על ידי מהנדס העיר עצמו אלא על ידי משרדים פרטיים הנבחרים במכרז ומבצעים עבודה זו לטובת הרשות המקומית.
הפיקוח והרישוי על הבנייה בעיר.
הבנייה הציבורית - מבני הציבור השייכים לרשות המקומית.
העבודות הציבוריות המבוצעות על ידי רשות מקומית או מטעמה - ובזאת כל עבודות התשתית (כבישים, ביוב, תאורת רחוב וכו').
מהנדס טיסה (בחיל האוויר הישראלי: מכונן אוויר) הוא איש צוות אוויר במטוסים שאחראי לבדיקת המטוס לפני ואחרי כל טיסה ולניטור המערכות במטוס בזמן הטיסה.
המערכות המנוטרות הן בין היתר: לחץ האוויר, הדלק, בקרת הסביבה, המערכת ההידראולית ומערכת החשמל.
בחלק מהמטוסים הצבאיים מבצע מהנדס הטיסה בדיקה מקיפה של כלל המערכות.
עמדת מהנדס הטיסה ממוקמת בתא הטייס, בדרך כלל מאחורי ובין הטייס וטייס המשנה.
במספר מטוסים צבאיים כמו ב־c-130 יושב מהנדס הטיסה בין הטייסים, במטוסי בואינג הוא יושב מול פאנל צדדי אשר בו מחווני ומפסקי המערכות השונות ובטופולב 134 הוא ממוקם באף המטוס.
מהנדס הטיסה הוא מומחה למערכות המטוס ואחראי לאיתור ופתרון תקלות שעלולות להתעורר בזמן הטיסה או במצבי חירום.
כמו כן, תפקידו הוא לעבד את הנתונים הנדרשים להמראה ולנחיתה של המטוס.
במטוסי ההרקולס אחראי המכונן על גם ניהול התהליכים הטקטיים בטיסה (הצנחות, תדלוק אווירי וכו').
בעקבות התפתחות טכנולוגיית המחשבים ומערכות הטיסה, אין עוד צורך במהנדסי טיסה במטוסי הנוסעים החדישים.
במטוסים שהחלו להיכנס לשירות החל משנות השמונים של המאה ה-20, ניטור מערכות הטיסה נעשה באמצעות מחשב המדווח על תקלות ישירות לטייסים.
בחלק מחברות התובלה האוויריות מהנדס הטיסה נחשב גם לקצין שני, אם הוא טייס בהכשרתו.
בחברות התעופה המסחריות מהנדס הטיסה הוא שלישי בשרשרת הפיקוד, אחרי הקברניט והקצין הראשון ואינו הבכיר בצוות הטיסה.
בחיל האוויר הישראלי ישנם מהנדסי טיסה במטוסי הבואינג 707 שתפקידם הוא לבצע את תהליך ההתחברות בעת תדלוק אווירי.
כינוי בעל התפקיד בעת הטיסה הוא בוּמר, על שם מוט התדלוק המכונה "בום".
מהמט שוֹל הוא כדורגלן עבר גרמני ממוצא טורקי ומאמן כדורגל בהווה.
נחשב לאחד מגדולי שחקני קבוצת באיירן מינכן ונבחרת גרמניה בשנות ה-90.
שול שיחק בקבוצת הנוער של נורדווסט קרלסרוהה.
בשנת 1982 החל לשחק במחלקת הנוער של קרלסרוהה.
את הופעת הבכורה שלו בקבוצה הבוגרת של קרלסרוהה בבונדסליגה ערך שול ב-21 באפריל 1990, בניצחון 5-0 על פ.צ.
שול נכנס כמחליף במשחק זה, והבקיע את השער החמישי לקרלסרוהה.
שול הוסיף עוד שתי הופעות עד לתום עונת 1989/90, ושיחק בקרלסרוהה עוד שתי עונות נוספות, בהן היה שחקן הרכב מן המניין, ושיתף פעולה בקישור עם ריינר שוטרלה, וולפגנג רולף ומיכאל הרפורט.
במדי הקבוצה ערך שול 58 משחקים בהם כבש 11 ונחשב לאחד הכישרונות העולים בכדורגל הגרמני, כאשר בעונתו המלאה הראשונה בקבוצה, 1990/91, הבקיע שישה שערים וסייע לקרלסרוהה לסיים במקום ה-13, ובעונתו השנייה, 1991/92, הבקיע ארבעה שערים בעונה טובה של קרלסרוהה שסיימה שמינית.
הצלחתו של שול בקרלסרוהה גררה התעניינות ממועדונים גדולים, ובקיץ 1992 חתם בבאיירן מינכן, בה יעביר קריירה ארוכה ועשירה.
בקיץ 1992 הצטרף שול לבאיירן מינכן, הקבוצה הגדולה והעשירה בכדורגל הגרמני.
שול הפך במדי הקבוצה לאחד השחקנים הטובים בליגה.
הוא שילב במשחקו יכולת טכנית גבוהה, בעיטות עונשין מדויקות וראיית משחק מצוינת.
בעונתו הראשונה בקבוצה, 1992/93, הבקיע שול שבעה שערי ליגה, כששותפיו לקישור היו יאן ואוטרס, כריסטיאן ציגה, מרקוס שופ ולותר מתאוס שחזר לבאיירן מינכן לאחר מספר עונות באינטר מילאנו.
באיירן מינכן סיימה עונה זו במקום השני בבונדסליגה, מרחק נקודה מהאלופה ורדר ברמן.
בעונת 1993/94 זכה שול באליפות הראשונה שלו מתוך שמונה בבאיירן מינכן, כשהוא מבקיע 11 שערי ליגה ומבסס את עצמו כקשר המוביל של הקבוצה.
בשתי העונות הבאות שול המשיך להצטיין בקישור ולהבקיע שערים חשובים, אך באיירן מינכן לא זכתה באליפויות, כאשר את עונת 1994/95 סיימה במקום השישי לאחר עונה חלשה, ובעונת 1995/96 סיימה שנייה, מרחק שש נקודות מהאלופה בורוסיה דורטמונד, שזכתה באליפות שנייה ברצף.
למרות זאת, בעונת 1995/96 זכו שול ובאיירן מינכן בגביע אופ"א.
שול הבקיע חמישה שערים באותה עונה בגביע אופ"א, שניים מהם במפגש הכפול מול בורדו בגמר, שער אחד בכל מפגש.
בעונת 1996/97 זכה שול עם באיירן מינכן באליפות הבונדסליגה השנייה שלו, על אף שערך 23 הופעות בלבד.
בעונת 1997/98 זכה שול עם באיירן מינכן בפעם הראשונה בגביע הגרמני, לאחר ניצחון 2-1 בגמר על דיסבורג.
את האליפות באיירן מינכן איבדה באותה עונה לקייזרסלאוטרן, וסיימה שתי נקודות אחריה.
שול הבקיע בעונה זו תשעה שערי ליגה
שול החמיץ בגין פציעה את כל החצי הראשון של עונת 1998/99, וחזר לשירות הקבוצה רק במחזור ה-20 בבונדסליגה.
שול ערך 13 הופעות עד לתום העונה, בהן הבקיע ארבעה שערים, וסייע לבאיירן מינכן לזכות באליפות מרשימה, כאשר באיירן מינכן סיימה עם 15 נקודות יותר מסגניתה באייר לברקוזן, אך איבדה את הגביע הגרמני לאחר הפסד בבעיטות הכרעה על ורדר ברמן.
באיירן מינכן הפסידה בצורה כואבת בגמר נוסף באותה עונה, גמר ליגת האלופות 1999, בתוצאה 2-1 מול מנצ'סטר יונייטד משני שערים בתוספת הזמן, לאחר שהובילה כמעט לאורך כל המשחק.
שול נכנס כמחליף בדקה ה-71 במקום אלכסנדר ציקלר, והיה על המגרש בעת המהפך של מנצ'סטר יונייטד.
בעונת 1999/00 זכה שול עם באיירן מינכן בדאבל נוסף, כאשר הקבוצה ניצחה בגמר הגביע הגרמני שוב את ורדר ברמן בתוצאה 3-0 כששול הבקיע את השער השלישי, וזכתה באליפות הבונדסליגה, הפעם עם מספר נקודות זהה לסגנית באייר לברקוזן, אך עם הפרש שערים עדיף.
שול הבקיע בעונה זו שישה שערי ליגה.
בעונת 2000/01 שול זכה עם באיירן מינכן באליפות שלישית ברצף, כשהוא מבקיע תשעה שערי ליגה.
שול החטיא פנדל במהלך המשחק במצב של 1-0 לוולנסיה, והוחלף בדקה ה-108 על ידי פאולו סרג'יו.
שול באותה תקופה היה חלק מחוליית קישור אפקטיבית שכללה גם את חסן סליהמיצ'יץ', שטפן אפנברג, מיכאל טרנאט וינס ירמיס.
בעונת 2001/02 שול ובאיירן מינכן לא זכו בתארים, כשבאיירן סיימה שלישית בבונדסליגה, מרחק שתי נקודות מהאלופה בורוסיה דורטמונד ונקודה אחת מהסגנית באייר לברקוזן.
בעונת 2002/03 שול ובאיירן מינכן כשלו בליגת האלופות, כאשר סיימו את שלב הבתים במקום האחרון עם שתי נקודות מתוך 18 אפשריות.
למרות זאת, באיירן ושול זכו בדאבל נוסף, כאשר ניצחו בגמר הגביע הגרמני 3-1 את קייזרסלאוטרן, וזכו באליפות הבונדסליגה בפער של 16 נקודות מהסגנית שטוטגרט.
בשתי העונות הללו, שול מיעט יחסית לשחק בגין פציעות, כאשר ערך 18 הופעות בכל עונה, אך הוכיח את יכולתו לא רק כמבקיע שערים אלא גם כמבשל שערים, כאשר בישל 15 שערים בשתי עונות אלו יחד.
את עונת 2003/04 החמיץ שול כמעט במלואה בגין פציעות.
באיירן מינכן לא זכתה בתארים בעונה זו, למעט גביע הליגה הגרמנית.
בשתי העונות הבאות זכה שול עם באיירן מינכן בשני דאבלים רצופים, אך פחתה משמעותית כמות ההופעות שלו ביחס לעונות קודמות, והוא הפך לשחקן למשימות מיוחדות ולסוג של חילוף מנצח.
הקישור של באיירן מינכן עבר מהפכה בתקופה זו, וכלל שחקנים צעירים כמו מיכאל באלאק, בסטיאן שוויינשטייגר, סבסטיאן דייסלר, טורסטן פרינגס ואואן הרגריבס.
בעונת 2004/05 זכתה באיירן מינכן באליפות בפער של 14 נקודות מסגניתה שאלקה 04, ובגביע הגרמני, לאחר ניצחון בגמר על שאלקה 04 בתוצאה 2-1. שול לא שותף בגמר זה.
בעונת 2005/06 זכה שול עם באיירן מינכן באליפות השמינית והאחרונה שלו, וגם בגביע האחרון שלו, לאחר ניצחון 1-0 בגמר על איינטרכט פרנקפורט, בו שול נכנס כמחליף בדקה ה-90 במקומו של רוי מקאיי.
עונתו האחרונה של מהמט שול כשחקן פעיל בבאיירן מינכן הייתה 2006/07. הייתה זו עונה חלשה עבור באיירן מינכן, שסיימה רביעית ונשארה מחוץ לליגת האלופות.
שול ערך בעונה זו 14 הופעות.
במחזור האחרון של עונה זו, בניצחון 5-2 על מיינץ 05, שול ערך את הופעתו האחרונה בקריירה, והבקיע את השער השני לבאיירן באותו משחק.
בתום עונה זו, פרש שול ממשחק פעיל, לאחר שערך 334 הופעות ליגה במדי באיירן מינכן והבקיע 84 שערים ב-15 עונות, והפך לסמל בבאיירן מינכן, דבר שקיבל ביטוי כאשר שול נבחר במאי 2005 כאחד מ-11 השחקנים הגדולים ביותר בתולדות המועדון.
שול ערך את הופעת הבכורה במדי נבחרת גרמניה באפריל 1995, בתיקו 1-1 מול נבחרת ויילס במסגרת מוקדמות יורו 1996. שול זומן ליורו 1996 עצמו, ולא שותף כלל בשלב הבתים.
החל משלב רבע הגמר, שול פתח בהרכב בכל המשחקים, בניצחון 2-1 על נבחרת קרואטיה ברבע הגמר, בניצחון על נבחרת אנגליה בבעיטות הכרעה בחצי הגמר, ובניצחון על נבחרת צ'כיה 2-1 במשחק הגמר.
שול הוחלף בגמר בדקה ה-69 על ידי אוליבר בירהוף, שהבקיע שער שהביא את המשחק להארכה, בה הבקיע שער זהב, שניצח עבור גרמניה את המשחק, והביא את גביע היורו לגרמניה, זכייה לה שול היה שותף.
שול לא זומן לסגל הגרמני למונדיאל 1998 בגין פציעה, אך לקח חלק בגביע הקונפדרציות 1999, ממנו הודחה גרמניה כבר לאחר שלב הבתים.
שול זומן לסגל הגרמני ליורו 2000, שגם בו כשלה גרמניה והודחה בשלב הבתים, לאחר הבקיעה שער אחד בלבד, מרגלי שול, בתיקו 1-1 מול נבחרת רומניה.
הופעתו האחרונה של מהמט שול במדים הלאומיים נערכה במשחק ידידות בפברואר 2002 מול נבחרת ישראל, בו ניצחה גרמניה בתוצאה 7-1. לאחר מכן, שול החמיץ את מונדיאל 2002 בגין פציעה, ולכן לא לקח חלק בהגעתה של הנבחרת הגרמנית עד הגמר.
שול לא חזר לשחק בנבחרת לאחר מכן.
לקראת מונדיאל 2006 שנערך בגרמניה, חתמו מעל 100,000 גרמנים על עצומה בניסיון לשכנע את מאמן הנבחרת יורגן קלינסמן לזמן את שול לסגל הגרמני למונדיאל, אך ללא הצלחה.
משכך, על אף היותו של מהמט שול אחד הכדורגלנים המצליחים ביותר בתולדות הכדורגל הגרמני, הוא מעולם לא שיחק במונדיאל כלשהו.
שול ערך בסך הכל 36 הופעות במדי נבחרת גרמניה, והבקיע שמונה שערים.
באפריל 2009 מונה שול כמאמן זמני של קבוצת המילואים של באיירן מינכן, והחליף בתפקיד את הרמן גרלנד, שמונה כעוזר המאמן של יופ היינקס בקבוצה הבכירה, לאחר פיטוריו של יורגן קלינסמן מתפקיד המאמן הראשי.
במקביל שול המשיך לאמן את הקבוצה עד גיל 13. ביולי 2009 מונה שול כמנג'ר של קבוצת המילואים, ובמקביל המשיך שול ללמוד על מנת לקבל את רישיון האימון.
לאחר שהשיג את הרישיון, חזר שול לתפקיד המאמן הראשי.
בשנת 2013 התפטר שול מתפקידו, מאחר שהוא החל לעבוד כפרשן טלוויזיה ורצה להתמקד בתפקיד זה, וחשש שלא יוכל לבצע את שני התפקידים יחדיו.
מהמט שול נולד בקרלסרוהה לאב טורקי, ארגין יוסקל, ואם גרמניה.
הוריו התגרשו כאשר היה בן חמש, ואמו התחתנה עם גרמני בשם הרמן שול, ממנו אימץ שול שם משפחה גרמני.
מהמט שול היה שחקן כדורת בנעוריו וסיים את לימודיו התיכוניים בגימנסיה בקרלסרוהה.
בשנים 2002 ו-2003 הוציא שול שני אוספי מיקסטייפ מוזיקליים שהצליחו מאוד, וכללו בעיקר להקות מתחום המוזיקה האלטרנטיבית, כגון אואזיס, The Beta Band, The Flaming Lips ו-The Notwist.
לשול יש בן אחד מאשתו הראשונה, לוקאס שול, המשחק בקבוצת המילואים של באיירן מינכן.
מהמט שול נישא בשנית ב-2007 ולזוג שתי בנות.
החל משנת 2013 שול משמש פרשן ספורט בטלוויזיה הגרמנית.
"מהנדסים ללא גבולות" הוא כינוי לארגונים קהילתיים שלא למטרת רווח שעוסקים במיזמים הנדסיים בינלאומיים.
רוב העיסוק כיום מופנה כלפי שיפור אורח חייהם של אזרחי מדינות עולם שלישי באפריקה ובאסיה.
הארגונים נוסדים במדינות מתועשות שונות והם עצמאיים ובלתי תלויים זה בזה.
אולם המדיניות הרווחת בכולם היא מתן נקודות זכות אקדמיות לסטודנטים המתחייבים לפרויקט.
הקבוצה הראשונה של מהנדסים ללא גבולות נוסדה ב-1982 בצרפת על ידי פיליפ מאהרר (Philippe Mahrer) והורכבה מסטודנטים להנדסה בכל רחבי צרפת.
כיום ישנם כ-900 חברים בארגון הצרפתי, המגיעים מ-80 בתי ספר להנדסה.
בנובמבר 2002 הוקם הארגון הבינלאומי EWB-I (קיצור של International) על ידי ברנרד אמדיי, פרופסור להנדסה אזרחית, לאחר שהקים את הסניף האמריקאי (EWB-USA) שנתיים קודם לכן.
מטרת הארגון הבינלאומי היא לקשר בין כל ארגוני "מהנדסים ללא גבולות" ברחבי העולם.
הארגון החל פעילותו בישראל בשנת 2008 ביוזמת ד"ר ורד בלאס מי שהייתה פעילה מרכזית ויו"ר סניף הארגון באוניברסיטת UCSBו והובילה משלחות סיוע הומניטרי-הנדסי לקהילות מבודדות בהרי האמדים בפרו, מייסדת העמותה ועומדת בראש הארגון בישראל מיום הקמתו ועד עתה.
העמותה נשענת על פלטפורמת המוסדות האקדמאים בצורה פרויקטאלית.
תחילה הוקם סניף ראשון בטכניון בחיפה ואחר כך הוקמו סניפים נוספים באוניברסיטה העברית בירושלים, הפקולטה לחקלאות ברחובות, מכללת אפקה ואוניברסיטת תל אביב.
הפעילות הישראלית של הארגון יוצאת אל הפועל בפרויקטים בינלאומיים, שת"פ אזורי העמותה נשענת על פלטפורמת המוסדות האקדמאים בצורה פרויקטאלית כמנוף לשינוי בישראל.
מהמטבח באהבה הוא ספר בישול של רות סירקיס.
זהו ספר הבישול הנמכר ביותר בישראל, ונחשב לפורץ הדרך בז'אנר ספרות הבישול העברית.
הספר יצא ביותר מ-70 מהדורות ומכר כמיליון עותקים.
הספר נכתב לאחר שסירקיס חזרה משהות של ארבע שנים בלוס אנג'לס, שם כיהן רפי, בעלה, כקונסול.
סירקיס, שמשנת 1966 כתבה טור מתכונים במגזין הנשים "את", כתבה אז טור שבועי בעיתון יהודי אשר עסק במתכונים לאוכל יהודי כשר ולפני כן הוציאה שני ספרים באנגלית.
בשנת 1972, כשחזרה לישראל, פנו אליה מהוצאת זמורה ביתן מודן בבקשה לתרגם את ספרה "טעמה של מסורת" מאנגלית, והיא ביקשה לכתוב ספר חדש המותאם לישראל.
הספר יצא לאור במרץ 1975 בהוצאת זמורה ביתן מודן, בשם "מהמטבח באהבה: יסודות הבישול וסודות האירוח", ובמהירות זכה להצלחה גדולה מאוד.
הספר מושפע מהמטבח האמריקאי, שם שהתה סירקיס בעת שכתבה אותו.
היה זה ספר הבישול המשמעותי הראשון שיצא בישראל בפורמט של אלבום, והוא כלל איורים, תמונות צבעוניות ומתכונים ברורים ומדויקים להכנת המנות.
הספר כוון לנשים עובדות ונכתב בלשון נקבה.
רבים ממתכוניו אומצו והפכו לחלק בלתי נפרד מהמטבח הישראלי.
עד שנת 1982 יצא הספר בהוצאת זמורה, ביתן, מודן במעל 200,000 עותקים.
לאחר מכן הוציאה סירקיס את הספר בהוצאה משלה.
באחד מפרקי חנוכה בתוכנית "מה פתאום?!" לומד קישקשתא להכין סופגניות בעזרת הספר.
מהנדס חומרים הוא מהנדס העוסק בהנדסת חומרים.
כשמנתחים כיום בעיות טכנולוגיות, במקרים רבים פתרונן קשור להנדסת חומרים ולפיתוחם של חומרים חדשים.
החומרים איתם עובד מהנדס החומרים הם רבים ומגוונים, וכוללים: מתכות, חומרים קרמיים, פולימרים, מוליכים למחצה, חומרים מרוכבים, על מוליכים, ננו-חומרים, ועוד.
תוכנית הלימוד לתואר מהנדס חומרים כוללת את מקצועות הפיזיקה של מצב מוצק, כימיה, מתמטיקה, מטלורגיה, תרמודינמיקה, תכונות מכניות, חוזק חומרים, מוליכים למחצה, תורת הגבישים (קריסטלוגרפיה), קורוזיה (שיתוך), מכניקת השבר ועוד.
מהנדס החומרים עוסק במגוון תחומים, כולל בחירת חומרים לשימושים הנדסיים שונים, פיתוח חומרים חדשים ושיפור תכונותיהם של חומרים קיימים, פיתוח תהליכי ייצור ועיבוד חומרים, ובחינת חקר כשל של חומרים.
בנוסף עוסק מהנדס החומרים באפיון ובדיקת חומרים בכלים כגון מיקרוסקופ אופטי, מיקרוסקופ אלקטרונים, עקיפה של קרני רנטגן, מכשור המשמש לבדיקת התכונות המכניות של חומרים (מתיחה, נגיפה, קשיות), ובחינת הקשר תהליכי היצור שהחומר עבר לבין המיקרומבנה שלו ותכונותיו.
לימודי הנדסת חומרים מתקיימים בישראל במוסדות הבאים:
הטכניון, במסגרת הפקולטה למדע והנדסה של חומרים.
אוניברסיטת בן-גוריון בנגב, במסגרת המחלקה להנדסת חומרים שבפקולטה להנדסה.
אוניברסיטת תל אביב, כתוכנית חד חוגית בהנדסה או כפולה עם תואר בכימיה.
אוניברסיטת אריאל, במסלול הנדסת כימיה וחומרים שבמסגרת המחלקה להנדסת כימיה.
המכללה האקדמית להנדסה ירושלים, במסגרת המחלקה להנדסת חומרים.
מכללת שנקר, במסלול הנדסת חומרים ליישומים רפואיים וקוסמטיקה שבמסגרת המחלקה להנדסה כימית.
אגודה מקצועית של מהנדסי החומרים בישראל, הקרויה האגודה הישראלית לחומרים ותהליכים, הוקמה בשנת 1973 ותפקידה לאגד את מהנדסי החומרים בישראל.
מהנדס הביצוע הוא מהנדס אזרחי או מהנדס בניין המשמש כנציג הקבלן הראשי בשטח לביצוע פרויקט בנייה או תשתית.
למידת התוכניות הרלוונטיות והחלטה על שיטות הביצוע.
בניית תקציב ותזרים מזומנים לפרויקט.
בחירת קבלן משנה ופיקוח עליו שיבצע את העבודה כנדרש, לדוגמה: קבלן שלד, קבלן החלקות, קבלן צבע, קבלן ריצוף וכו'.
שליטה בתוכניות, בתקנות הרלוונטיות ובדרישות מיוחדות של מזמין העבודה והעברת המידע לקבלני משנה וספקים.
הזמנת כל החומרים הדרושים לביצוע העבודה.
כגון: בטון, ברזל, עץ, דבק, בלוקים, טיח, ריצוף וכו'
מעקב שבועי אחרי לוח זמנים, תקציב ותזרים הפרויקט, ובדיקת עמידה ביעדים.
השתתפות בישיבות שבועיות והצגת נתונים רלוונטיים למזמין העבודה.
שמירה על סביבת עבודה בטוחה באתר הבנייה.
חיפוש אחרי שיטות עבודה יעילות שחוסכות זמן, כסף ומשפרות את איכות הביצוע.
פתרון בעיות ואי התאמות בשטח והעברת המידע לגורמים הרלוונטיים.
הגיון הנדסי: היכולת לזהות שקבלן עובד בצורה לא נכונה, ובדיקה בתוכניות מה הסיבה לביצוע העבודה בצורה הזאת, במקרה של זיהוי טעות תכנון יש להעביר למתכנן הרלוונטי.
ידע מקצועי הדרוש למהנדס ביצוע
הכרת החומרים המשמשים לבניה המגיעים לאתר ובדיקה שמתבצע שימוש נכון בחומרים הללו, לדוגמה: בטון, ברזל, עץ, דבק, בלוקים, טיח, ריצוף וכו'
הכרת הכלים המשמשים לבניה ובדיקה שמתבצע שימוש נכון בכלים אלו, לדוגמה: דוד בטון, טפסות מתועשות, מחליק בטון, פטישון וכו'.
הכרת שיטות בניה פופולריות ובדיקה שוטפת שקבלן המשנה עושה שימוש נכון בשיטות אלו.
לדוגמה: שיטות קובנציונאליות ומתועשות, תלית אבן יבשה ורטובה, הדבקת קרמיקה והנחת שיש וכו'.
יכולות ניהול הדרושות למהנדס ביצוע
ניהול וגיוס כח אדם כגון: פועלים פשוטים, מנהלי עבודה, מהנדסים, מזכירה, עגורנאים, יועצים וכדומה.
ניהול אדמיניסטרטיבי של משרד ותיוק כל הטפסים הרלוונטיים.
הבנה עסקית של הפרויקט ושל מטרת הפרויקט, השתתפות בישיבות ובהחלטות האסטרטגיות של היזם.
יכולת הקשבה לשאר חברי הצוות.
פתרון בעיות על ידי ניהול דיונים עם מספר גורמים, ניתוח המידע שהגיע מהגורמים הללו ובחירת הפתרון הנכון.
השגת ידע שנחוץ לפרויקט מיועצים רלוונטיים כגון : יועץ בטיחות, יועץ חשמל, יועץ אינסטלציה וכו'.
ואף גיוס יועצים אחרים במידת הצורך לדוגמת יועצים נוספים עם חוות דעת שונה .
ניהול פועלים \ קבלנים שלא מדברים את השפה המקומית.
ניהול וארגון אתר בצורה פשוטה, הגיונית וברורה לכלל העובדים.
ניהול וסידור מידע שקיים בפרויקט בצורה המאפשרת שליפה מהירה של מידע זה בכל רגע נתון.
ידע במתמטיקה הכולל : אלגברה, גאומטריה, חישובים פשוטים וסטטיסטיקה.
ידע במחשבים: אינטרנט, אופיס, אוטוקאד, תוכנות לניהול מכרזים וחשבונות.
יכולת לבצע השוואת חלופות לפעולות בניה לפי עקרונות הנדסיים וכלכליים.
פתרון בעיות ואי התאמות בשטח במהירות וביעילות.
יכולות שרטוט והעברת סקיצות לשאר הגורמים בפרויקט.
קבוצת העשור - מהנדסים צעירים בע"מ, המוכרת במותג מהנדסים צעירים , היא חברה ישראלית המתמחה במתן פתרונות חינוכיים המשלבים לגו ו-K'NEX לילדים ולנוער.
החברה נוסדה בשנת 2008, ברחובות, על ידי אמיר עשור (בעל תואר ראשון במדעי המחשב וכלכלה מטעם האוניברסיטה הפתוחה), שעשה שימוש בלגו טכני ו-קונקס לצורכי חינוך להנדסה.
החברה מפעילה חוגים בכ-300 מרכזי לימוד בפריפריה, במגזר החרדי ובמגזר הערבי בישראל, ופועלת במספר מדינות.
מהנדסים צעירים מפעילה חוגים והפעלות לגו.
מטרת חוגי החברה היא פיתוח יכולותיהם המוטוריות של המשתתפים, עידוד חשיבה עצמאית יוצרת, פיתוח יכולת ניתוח של תהליכים הנדסיים, העשרת הידע התאורטי והיישומי בתחום הפיזיקה, מתמטיקה, פיתוח התקשורת ויכולת העבודה הבין אישית, כיחידים וכצוות.
עקרונות מדעיים בתוכניות מומחשים בעזרת סיפורים, הדגמות ושימוש בלגו בגישה לימודית המשלבת חינוך ובידור.
חשבון בסיסי ומורכב - אינטגרציה בין הנדסה מכנית לבין פעולות מתמטיות.
העשרה - הכרת פילוסופים ותאורטיקנים מתחומי הפיזיקה.
הכרת חוקי פיזיקה - אנרגיה קינטית ופוטנציאלית, שיטות להגברה וחסכון בכוח, כוח צנטריפוגלי ועוד.
חקר ובנייה - באמצעות כלי תעופה, רובוטים, כלי תחבורה ייעודיים, מעליות ומנופים.
שיטה המושתתת על מחקרים תאורטיים, מבחנים מעשיים ומבדקי סטטיסטיקה, ופותחה על פי תורת הבידור החינוכי EDUTAINMENT.
החוגים בשיטה זו כוללים אלפי ילדים מרחבי העולם אשר לומדים את בסיס יסודות המדעים, ההנדסה, הפיזיקה והמתמטיקה, ומיישמים את הלימוד באמצעות בנייה ומשחק בדגמי לגו טכני ממונע ו-K'NEX.
השיטה מתבססת על 4 עקרונות:
משחקים - כדרך הטובה ביותר ללמידה.
סקרנות - כתכונה חשובה ללמידה.
חוויה - בניית דגמים להמחשת עקרונות הנדסיים באופן חווייתי.
הבנה - באמצעות תקשורת נכונה להבנת החומר הנלמד.
השיטה מותאמת לאוכלוסיות מיוחדות, ילדים בעלי הפרעות קשב וריכוז, חירשים, עיוורים, קשישים, PDD, ADHD, וילדים ברוכי כישרונות.
חכמולוגי - חוגים לגני ילדים.
העשרה בתחום הידע הכללי ומתן כלים לפתרונות הנדסיים.
לגו אתגרי - חוגים לילדי כיתות א' - ה'.
עיקרם של חוגים אלו הם לימוד עקרונות תאורטיים באמצעות דגמים שונים.
מטרתם העיקרית היא פיתוח היכולות המוטוריות של גילאי בית הספר היסודי.
גלילגו טכני - חוגים לכיתות ד' - ח'- מציאת פתרונות במסגרת עבודת צוות לבניית מכונות מורכבות.
רובוטיקה והנדסת תוכנה - חוגים לתלמידי כיתות ו' - ט', בתחום הנדסת תוכנה ומכונות, תוך חקירה מתמטית, פיזיקלית ושימוש בכלים הקשורים אל תחום הנדסת התוכנה.
2011 - זכייה בתחרות בינלאומית ליזמות של הארגון הבינלאומי YBI שבראשו עומד הנסיך צ'ארלס.
חברת מהנדסים צעירים נשלחה לתחרות מטעם קרן שמש ליזמים צעירים ואת החברה ליוו ערן מאיר והמנכ"לית מיכל אבן חן.
2012 - זכייה בתחרות העסקים הישראלית השנתית של בנק הפועלים וידיעות אחרונות.
2013 - תערוכת לגו בישראל Beyond The Brick בגני התערוכה בתל אביב כללה 150,000 מבקרים ופורסמו מעל מאה כתבות שונות אודות התערוכה.
2014 - פורום בינלאומי ליזמות ברוסיה, מוסקבה והעיר רוסטוב.
YBR בשיתוף משרד הכלכלה של הפדרציה הרוסית.
2014 - סדנאות סביבולגו ברחבי ישראל.
מהנדרה נולד ב-11 ביוני 1920 בעיר קטמנדו כבנם הבכור של טריבהוואן, מלך נפאל ומלכת נפאל, קאנטי.
לאחר מות אביו ב-1955, הוכתר מהנדרה למלך נפאל.
בניגוד לאביו, מהנדרה תמך בדמוקרטיה פרלמנטרית, ובשנת 1960 הטיל חרם על מפלגות האופוזיציה.
בחודש ספטמבר 1963 ערך ביקור בישראל, במסגרתו חוזקו קשרי הידידות עם ישראל.
ב-31 בינואר 1972 מת מהתקף לב בעת ששהה בצ'יטוואן אשר בדרום נפאל.
את מקומו ירש בירנדרה, עד אשר נרצח בטבח משפחת המלוכה של נפאל.
פרופסור מהנאז אפרידי (באורדו: مہناز آفریدی ;באנגלית: Mehnaz Afridi) היא מוסלמית פקיסטנית, המנהלת את המרכז לשואה וג'נוסייד בניו יורק ובכך זכתה להיות המוסלמית הראשונה בהיסטוריה העומדת בראש מרכז שואה כלשהו בעולם.
היא מלמדת שואה ואסלאם, חוקרת את נקודות ההשקה בין היהדות לאסלאם וחותרת לדיאלוג בין הדתות.
מהנאז אפרידי נולדה בקראצ'י, שבפקיסטן, לאב שעסק בבנקאות בינלאומית, מוסלמי מאמין, חילוני ולאם דתייה.
היא גדלה בפקיסטן, באיחוד האמירויות הערביות, שם השפה המדוברת היא ערבית.
מאוחר יותר התגוררה בשווייץ ובאנגליה.
בשנת 1984 עברה מהנאז לארצות הברית, שם סיימה את לימודיה התיכוניים בסקרסדייל.
מהנאז שולטת בשפות גרמנית, ערבית, אורדו ואנגלית.
היא שומרת מצוות, צמה ברמדאן, אינה לובשת חג'אב ומתפללת.
מהנאז למדה לתארים ראשון ושני באוניברסיטת סירקיוז, שם שימשה גם כעוזרת הוראה של פרופסור אלן ברגר, חוקר שואה בכיר במחלקה לדתות.
תואר דוקטור הוענק לה על עבודת דוקטורט בנושא אסלאם ודתות באוניברסיטת דרום אפריקה.
במשך הקריירה האקדמית שלה, לימדה מהנאז אפרידי באוניברסיטאות בארצות הברית ושימשה כפרופסור אורח לתאולוגיה באוניברסיטה בלוס אנג'לס בשנים 2003- 2005
בשנת 2006 לימדה באוניברסיטה ברומא .
בשנת 2007 הוזמנה לכנס במינכן על מנת להציג את עבודתה על מצרים שעסקה בפרספקטיבה של המוסלמים על יהדות ושל היהדות על האסלאם.
לאחר מכן בקרה במחנה הריכוז דכאו, שלפי דבריה "היה רגע מכונן בחייה".
החל משנת 2011 מכהנת מהנאז אפרידי כמנהלת מרכז השואה, וג'נוסייד והחינוך הבין דתי במכללת מנהטן בניו יורק, שם היא מלמדת אסלאם ושואה.
מהנאז אפרידי מתמקדת במחקרה באסלאם וביהדות ובנקודות ההשקה בין שתי הדתות הללו, בדיאלוג הבין-דתי ביניהן.
היא חוקרת את השואה מנקודת המבט של מוסלמים ואת נקודת המבט של היהודים על האסלאם.
לשם כך היא מלמדת שואה בקהילות המוסלמיות, מראיינת ניצולי שואה ואף ביקרה בישראל ובמחנות ריכוז.
מנהאז חוקרת את האנטישמיות, את האסלאמופוביה, ואת האויגורים.
מהנאז אפרידי חברה במספר דירקטוריונים:
מכון הערבה בישראל הוא מוסד אקדמי ומחקרי ללימודי הסביבה במזרח התיכון ובו לומדים סטודנטים יהודים וערבים.
אוניברסיטת סנט ליאו בפלורידה - מוסד אקדמי פרטי.
ארגון "יוזמת נשים אסלאמיות לרוחניות ושוויון במימון דייזי ח'אן.
מוזיאון ארצות הברית לזכר השואה הנמצא בוושינגטון די.
מרכז התרבות בלוס אנג'לס אשר חברים בו רבים מאוסטרליה וניו זילנד.
שיח השואה בעולם טבול בתעמולה פוליטית.
כדי לאפשר שינוי יש לגלות אמפתיה לזולת.
השואה היא כאב וסבל של האנושות כולה ועל בני הדתות השונות להכיר בכך.
קיימת סכנה עמוקה בהתעלמות מההיסטוריה של השואה, שכן רק זיכרון זוועות השואה הוא האפשרות היחידה שהדבר לא יקרה שנית.
מידת האנושיות זהו חופש דת המתבסס על הבנה וסובלנות לזולת.
המסר של האסלאם (למעט קבוצות אגרסיביות מסוימות) היה תמיד אוניברסלי, עודד סובלנות, שוויון וקבלת אמונות ותרבויות אחרות.
הקולות הללו לדעתה, אינם נשמעים מספיק.
המוסלמים סובלים מסטראוטיפיזציה וכן מאסלאמופוביה.
הצורך העמוק בקיומה של מדינת ישראל.
"מהנוף אל ההפשטה ומההפשטה אל הטבע" הייתה תערוכה, שהתקיימה בשנת 1972 במוזיאון ישראל, ועסקה בנוף ובביטויו באמנות הישראלית.
התערוכה "מהנוף אל ההפשטה ומההפשטה אל הטבע" נפתחה ב-10 באוקטובר 1972 במוזיאון ישראל, כחלק מן האירועים לציון 25 שנה לישראל.
את התערוכה אצר יונה פישר, שכיהן באותה עת כאוצר ל"אמנות זמננו" במוזיאון.
במקביל לתערוכה זו נערכו שתי תערוכות רטרוספקטיביות נוספות במוזיאון תל אביב וב"מוזיאון לאמנות חדשה" בחיפה (לימים מוזיאון חיפה לאמנות).
התערוכה ביקשה להציג את נושא "הנוף" כגורם מחולל באמנות הישראלית.
מן הצד האחד הציגה התערוכה את המעבר של האמנות הישראלית להפשטה ואל אמנות מושגית.
מן הצד האחר ביקשה התערוכה "להבחין ביצירה בין שתי תפיסות ומנוגדות זו לזו: האחת נשענת על הטבע, והשנייה היוצרת במקביל לו או אף מחוצה לו".
העבודות בתערוכה סודרו בשש קטגוריות, שניסו לתפוש היבטים שונים בהתייחסות אל הנוף:
צורות וסמלים בנוף ומעבר לו - חלקה השני של התערוכה הציג את השפעות אלו על פיתוח של שפת ציור אישית, שהנוף משמש לה "בסיס, רקע או מרחב-מחיה".
האמנים שהוצגו כללו את מרדכי ארדון, יוחנן סימון, ז'אן דוד, לואיז שץ, שרגא וייל, שביצירותיהם הופיעו ביטויים מיסטיציזים, לצד שימוש בשפה דקורטיבית.
הנוף כדימוי והנוף כמקום - הציג את הנוף כתוצר של קשרים אסוציאטיבי שאינם שואבים את מקורותיהם מן הטבע.
אריה ארוך, שלום מושקוביץ', משה אלנתן, יוסל ברגנר, טוביה בארי, פנחס כהן גן, רפי לביא, יהושע נוישטיין, מיכה אולמן.
בעבודות אלו "היצירה מתגבשת מן הפנים אל החוץ, אל המחשתה כדימוי".
משני עברי ההפשטה - הוצגו עבודות של יוסף זריצקי, יחזקאל שטרייכמן, אביגדור סטימצקי, יחיאל קריזה, משה מוקדי, אביגדור אריכא, פימה, מרדכי אבניאל, מיכאל גרוס, ליליאן קלאפיש, אורי ריזמן, אורי ליפשיץ
ארבעה רשמים - לאופולד קרקאור, אנה טיכו, אביבה אורי, אביגדור אריכא
נוף, טבע וחברה - חלק זה הציג את היחס של האמנות האוונגרדית בת-התקופה למושג הטבע, ולייחסיו עם התרבות.
בין העבודות שהוצגו "יער" (1969) מאת מנשה קדישמן, "פרויקט שיקום מחצבת נשר", עבודות של אביטל גבע ו"פרויקט נהר ירושלים" של יהושע נוישטיין ג'ורג'ט בלייה וג'ררד מרקס.
מהמט קראיה (באלבנית: Mehmet Kraja; נולד ב-27 ביוני 1952) הוא סופר, עיתונאי ומחזאי אלבני ונשיא האקדמיה למדעים ואמנויות בקוסובו .
עד כה, פרסם 13 רומנים, 5 אוספי סיפורים, 10 מחזות ו-3 ספרים בנושא ביקורת ועיתונות, וכן מספר טקסטים עיתונאיים במספר עיתונים בקוסובו ובאלבניה.
קראיה נולד ב-27 ביוני 1952 בקראיה , ליד אגם שקודרה, מונטנגרו.
הוא למד בתיכון באולצין, ואז באוניברסיטת פרישטינה .
ב-1974–1976, היה העורך הראשי של עיתון הסטודנטים "Bota e Re".
בהמשך עבד כעיתונאי ועורך תרבות בעיתון "Rilindja" .
לאחר מלחמת קוסובו, הוא היה עורך התרבות בעיתונים "Zëri i ditës" ו-"Koha Ditore" .
מאז 2002, הוא מרצה ב , שם הוא מלמד כתיבת תסריטים.
"Kukumi" (תסריט שנכתב לסרט עלילתי מ-2005, בעל אותו השם, בבימויו של איסה קוסיה )
קבוצות פוליטיות שונות עשו שימוש בסיסמה "מהנהר עד לים" מאז שנות ה-60 של המאה ה-20 כדי לתמוך בעצמאות פלסטין, זאת החל מהאמנות הראשונות של המועצה הלאומית הפלסטינית, שתבעו מדינה פלסטינית שגבולותיה הם הגבולות ההיסטוריים של המנדט הבריטי, וסילוק האוכלוסייה היהודית ממנה.
אף שהארגון השחרור של פלסטין (אש"ף) נסוג מאוחר יותר מדרישה זו, כחלק מהסכמי אוסלו, משמעות הסיסמה נותרה שנויה במחלוקת, כשכמה קבוצות ממשיכות להבינה כקריאה לפירוק המדינה היהודית, היא מדינת ישראל.
יש המפרשים את הסיסמה כ"מקדמת ייסודה של מדינת פלסטין דמוקרטית", הכוללת את שטחי הרשות הפלסטינית ומדינת ישראל, שבה "יהיה שוויון זכויות לאזרחיה, בני כל הדתות".
אחרים הציעו כי הסיסמה מייצגת את "החופש והכבוד השווים של העם הפלסטיני".
הסיסמה משמשת ארגוני טרור, כגון חמאס והג'יהאד האסלאמי הפלסטיני, שמשימתם להשמיד את מדינת ישראל.
רבים רואים בסיסמה דברי שטנה אנטישמיים, המצביעים על שלילת זכותם של יהודים להגדרה עצמית, או דוגלים בסילוקם ממדינתם, או השמדתם.